# Bandera d'Amposta

### De Viquipèdia

Bandera oficial d'Amposta

## [edita] Blasonament

Bandera apaïsada, de proporcions dos d'alt per tres de llarg, vermella, amb un pal groc carregat de quatre pals vermells de gruix 3/11 de la llargària del drap a l'asta, i amb una creu de Malta blanca d'alçària i amplària 5/11 de l'alçària del drap, posada equidistant de les vores superior i inferior i a 7/33 de la del vol.

## [edita] Història

La bandera oficial d'Amposta va ser aprovada pel consistori municipal, per unanimitat, en el ple del 26 de març de 2007 i el 25 d'abril del mateix any pel Parlament de Catalunya.

Antiga bandera d'Amposta

Abans de tenir la nova bandera, l'ajuntament feia servir una altra bandera, dissenyada erròniament durant el franquisme, que era apaïsada de proporcions dos d'alt per tres de llarg, unicolor blanca amb una creu copta vermella, inspirada en la creu de Malta. La seva simbologia evocava al domini de l'hospitaler de la ciutat en els segles XII i XIII.

Una de les propostes de bandera oficial per a Amposta

Una proposta que va fer l'ajuntament per a l'aprovació va ser la d'una apaïsada de proporcions dos d'alt per tres de llarg, unicolor vermella. Al centre contenia una creu de Malta, amb què es corregia l'error de l'anterior que no representava amb exactitud la creu de l'Hospital, sinó que s'assemblava més aviat a la creu del Temple.

Obtingut de "http://ca.wikipedia.org../../../b/a/n/Bandera_d%27Amposta_247a.html"

Categories: Amposta | Banderes del Montsià

##### Views

- Article
- Discussió
- Revisió actual

##### Cerca